paragraph_text: Svoj prvi ATP naslov osvojio je u Zagrebu na PBZ Indoorsu 2008., kao 201. igrač svijeta, te kao igrač koji je kao sretni gubitnik, odustajanjem Llodre, ušao u glavni ždrijeb. Na putu do finala pobijedio je 2. nositelja, Ivu Karlovića, 8. nositelja Janka Tipsarevića, te u finalu i 1. nositelja Ivana Ljubičića. Četvrti je tenisač u povijesti kojem je pošlo za rukom kao sretni gubitnik osvojiti turnir. Zadnji put je prije njega to učinio Christian Miniussi 1991.